open-index/open-wikipedia-markdown huggingface dataset:
Մղոն

280px|մինի|Անգլիայում տեղադրված մղոնացույց քար
**Մղոն** (` «հազար քայլ» բառից), երկարության միավոր։ Տարածված է միավորների ազգային ոչ մետրական համակարգերում և օգտագործվում է հիմնականում ծովային գործում։ Մղոնի մեծությունը, որ հավասար է միջօրեականի 1՛ աղեղի երկարությանը, տարբեր երկրներում տարբեր է՝ կախված տեղանքի աշխարհագրական լայնությունից և տատանվում է 0, 58 կմ-ից (Եգիպտոս) մինչև 11, 2 կմ (հին չեխական մղոն) սահմաններում։ Մեծ Բրիտանիայում ծովային մղոնը = 1, 853184 կմ, ցամաքային կանոնադրական մղոնը = 1, 609344 կմ (կիրառվում է նաև ԱՄՆ-ում)։

Աշխարհագրական մղոնը (գերմանական) հավասար է հասարակածի 1/15° = 7, 4204 կմ։ Հին հռոմեական մղոնը (միլիարիում)= 1, 481 կմ։ Հին և վաղ միջնադարյան հայկական, հռոմեական-փիլետերյան (փոքրասիական) և պարսկական մղոնը = 1, 598 կմ։ Ուշ միջնադարում հայ մատենագրության մեջ օգտագործված մղոնը 1, 852 կմ է։ Արաբական մղոնը = 1, 9176 կմ։ Հին ռուսական մղոնը = 7, 4676 կմ։ Աստվածաշնչում հիշատակվող մղոնը = 1479, 5 մ։

Բազմաթիվ երկրներում կիրառվում է միջազգային ծովային մղոնը, որն ըստ Միջազգային հիդրոգրաֆիական կոնֆերանսի (1929) որոշման, հավասար է 1, 852 կմ՝ միջօրեականի 1՛ աղեղի միջին երկարությանը։

## Գրականություն
* Մանանդյան Հ., Կշիռները և չափերը հնագույն հայ աղբյուրներում, Ե., 1930։ 
* Նույնի, Երատոսթենեսի ստադիոնը և պարսից ասպարեսը, Ե., 1934։ 
* Культура раннефеодальной Армении, Е. 1980, էջ 326-355

Կատեգորիա:Հին Հռոմի աշխարհագրություն
Կատեգորիա:Երկարության չափման միավորներ
Նիկոլայ Մյասկովսկի

**Նիկոլայ Յակովլևիչ Մյասկովսկի** (), ռուս խորհրդային կոմպոզիտոր, մանկավարժ, երաժշտական քննադատ, հասարակական գործիչ։ ԽՍՀՄ ժողովրդական արտիստ (1946)։ Արվեստաբանության դոկտոր (1940)։

## Կենսագրություն
1902 թվականին ավարտել է Ռազմաինժեներական ուսումնարանը, 1911 թվականին՝ Պետերբուրգի կոնսերվատորիան (դասատուներ՝ Ա. Լյադով, Ն. Ռիմսկի-Կորսակով, Յա. Վիտոլ)։ Գրախոսականներով հանդես է եկել երաժշտական ամսագրերում («Մուզիկա», «Մուզիկալնայա կուլտուրա», «Սովրեմեննայա մուզիկա» և այլն)։ Մյասկովսկին մեծ գործունեություն է ծավալել սովետական երաժշտական մշակույթի տարբեր բնագավառներում, եղել է Պետական երաժշտական հրատարակչության հիմնադիրներից մեկը, ՌԽՖՄՀ լուսժողկոմատի երաժշտական բաժնի վարիչի տեղակալ, 1921 թվականից՝ Մոսկվայի կոնսերվատորիայի ստեղծագործական դասարանի պրոֆեսոր։

Մյասկովսկու աշակերտներից են Արամ Խաչատրյանը, Գ. Եղիազարյանը։

Մյասկովսկու ստեղծագործական ժառանգությունը բազմաժանր է՝ 27 սիմֆոնիա, սիմֆոնիկ պոեմներ և նախերգանքներ, 2 կոնցերտ (ջութակի, թավջութակի), 13 լարային կվարտետ, սոնատներ (ջութակի, թավջութակի, դաշնամուրի), ռոմանսներ, խմբերգեր և այլն։ Մյասկովսկին մեր ժամանակի խոշորագույն սիմֆոնիստներից է։ Լավագույն սիմֆոնիաներից են՝ 5-րդ (1918), 6-րդ (1923), 16-րդ (1936), 21-րդ (1940), 27-րդ (1950)։

Արժանացել է ԽՍՀՄ պետական մրցանակների (1941, 1946, 1950, 1951)։

## Ծանոթագրություններ

## Արտաքին հղումներ
* Մյասկովսկու կյանքին և ստեղծագործական ժառանգությանը նվիրված կայք (անգլերեն և ռուսերեն լեզուներով) 

Կատեգորիա:Ռուս կոմպոզիտորներ
Կատեգորիա:ԽՍՀՄ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Նովոդևիչյան գերեզմանատանը թաղվածներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:Առաջին համաշխարհային պատերազմի մասնակիցներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:20-րդ դարի դասական կոմպոզիտորներ
Կատեգորիա:Խորհրդային հասարակական գործիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ռուս երաժշտագետներ
Կատեգորիա:Ռուս մանկավարժներ
Կատեգորիա:Ռուս հասարակական գործիչներ
Կատեգորիա:Ստալինյան մրցանակի դափնեկիրներ
Կատեգորիա:Լենինի շքանշանի ասպետներ
Կատեգորիա:Խորհրդային ակադեմիական երաժիշտներ
Կատեգորիա:Արվեստագիտության դոկտորներ
Կատեգորիա:Քաղցկեղից մահացածներ
Արամազդ (խումբ)

**Արամազդ**, հայկական ռոք-խումբ, հանդես են գալիս ֆոլկ/ինդաստրիալ մետալ ոճով։ Կազմավորվել է 2000 թվականին Երևանում։ Խումբը ունի երկու մշտական անդամ՝ Արտաշես Մկրտչյան՝ Արամազդ մականունով, և Սերգ՝ DJ Թաիրոֆ մականունով։

## Կազմը
* *Արտաշես Մկրտչյան (Արամազդ)* - կիթառ, ստեղնաշար, ծրագրավորում
* *Սերգ (DJ Tairoff)* - ծրագրավորում

## Սկավառակագրություն
* 2000 «Արամազդ» (դեմո)
* 2001 «Հովերն ընկան» (մինիալբոմ)
* 2007 «Beginning of the...AR» (մինիալբոմ)

## Ծանոթագրություններ

Կատեգորիա:Հայկական մետալ խմբեր
Ռուսաստանի հանրային հեռուստատեսություն

**Ռուսաստանի հանրային հեռուստատեսություն** (), ռուսական դաշնային հեռուստաալիք։ Հեռարձակվում է 2013 թվականի մայիսի 19-ին։

«Ռուսաստանի հանրային հեռուստատեսությունը» հեռարձակվում է լայնէկրան ֆորմատով (16:9), իսկ 2013 թ. աշնանից HD որակով։

Հեռարձակումը իրականացվում է կաբելային և արբանյակային բոլոր ցանցերով, ՌԴ-ի ամբողջ տարածքով։

## Արտաքին հղումներ
*Պաշտոնական կայք 

## Ծանոթագրություններ

Կատեգորիա:Մոսկվայի ընկերություններ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
Մհեր (Սասնա ծռեր)

**Մհեր**, վիպական-առասպելական հերոս։ Հանդես է գալիս «Սասնա ծռեր» ժողովրդական վեպում՝ պապի և թոռի զույգ կերպարով, իբրև Սանասարի որդի Ջոջ (Մեծ) կամ Առյուծաձև Մհեր և Դավթի որդի Պստիկ (Փոքր) Մհեր։ Նրանց անունով էլ կոչվում են «Սասնա ծռեր»-ի երկրորդ և չորրորդ վիպական ճյուղերը։

Ջոջ և Պստիկ Մհերների կերպարները ձևավորվել են Միհր աստծո կերպարի հիման վրա, հետագայում ենթարկվել վիպական կերպափոխությունների, երկատվել պապի ու թոռան միջև։ Մհերը հայ բանահյուսության, գրականության, արվեստի մեջ ըմբոստ մաքառումների, ազգային ու սոցիալական փրկության երազանքը մարմնավորողի կերպար է։

Կատեգորիա:Սասնա ծռեր
Կատեգորիա:Հայկական էպոս
Մհերի դուռ

**Մհերի դուռ**, կամ *Ագռավու քար*, սրբազան քարաժայռ Վանա բերդի մոտ։ Հիմքով իրար միացած երկու բլուրներ են, կազմված կրաքարերից։ Այստեղից է առաջացել անվան առաջին բաղադրիչը։

## Անվանում
Հայտնի է նաև Ագ Քյոփրի, Ակ Քյոփրի, Աղ Քյոփրի, Աքքարապի, Աքքիփրի անուններով։ 

## Ավանդություն
Ըստ ավանդության, այդտեղ փակված է աշխարհի անարդարություններից խռոված «Սասնա ծռեր» դյուցազներգության վերջին հերոսը՝ Փոքր Մհերը։ Մի զրույցի համաձայն՝ ամեն տարի, Համբարձման ու Վարդավառի գիշերը, երբ երկինքն ու երկիրը համբուրվում են, Մհերն իր հրեղեն նժույգով դուրս է գալիս, շրջում երկնքում և երկրում, բայց համոզվելով, որ դեռ «գետինը չի կարող դիմանալ իր ծանրությանը», նորից վերադառնում է իր տեղը։ Ապագայում իբր Մհերը դուրս է գալու այնտեղից՝ ազատելու «հայու աշխարհը» չար ուժերից և հիմնելու երջանիկ թագավորություն։ Ավանդության մեջ պահպանվել է Միհր աստծո երկրորդ գալստյան և աշխարհը չար ոգիների իշխանությունից ազատելու գաղափարը։

## Տես նաև
* Արամու Մուրու

## Ծանոթագրություններ

Կատեգորիա:Սասնա ծռեր
Կատեգորիա:Վանի մարզի լեռներ
Մշո ճառընտիր

**«Մշոյ ճառընտիր»** կամ **«Տօնական»**, հայերեն ամենամեծ մագաղաթյա ձեռագիրը, գրվել և ծաղկվել է 1200 - 1202-ին, Երզնկայի Ավագ վանքում, Բաբերդի տանուտեր Աստվածատուրի պատվերով։ Գրիչ՝ Վարդան Կարնեցի, ծաղկող՝ Ստեփանոս, որին օգնել է նաև գրիչը։ Ձեռագիրն այժմ ունի 601 մագաղաթյա թերթ (55, 3X70, 5 սմ), յուրաքանչյուրը պատրաստված է մի երնջի կամ արջառի կաշվից։ Բաժանված է երկու մասի, կազմ չունի, քաշը 28 կգ է։ Ձեռագիրը ճառերի, վարքերի, վկայաբանությունների, պատմական քաղվածքների և ներբողների ժողովածու է, որոնք դասավորված են ըստ տարվա տոների, որից էլ՝ ժողովածուի «Տօնական» անունը։ Ձեռագիրը ճոխ զարդարված է լուսանցազարդերով, գլխազարդերով և զարդագրերով։ Պահպանվել են տերունական երկու նկարներ, մի էջում «Ծնունդը»՝ կից նկարներով և մի այլ թերթի մեկ երրորդում՝ «Մուտքը»։ Վառ և ինքնատիպ են գլխազարդերը, որոնք շքեղ գորգեր են հիշեցնում երկրաչափական, բուսական և կենդանական մոտիվներով լուսանցազարդերը զարդարում են ամեն մի միավորի սկիզբ։

## Սկզբնական տեսք
Ձեռագիրը սկզբում ունեցել է 660 թերթ, 17 թերթ պահվում է Վենետիկում, 1 թերթ՝ Վիեննայում, իսկ 1977 թվականին Երևանի Մեսրոպ Մաշտոցի անվան Մատենադարանը Մոսկվայի Լենինի անվան գրադարանից ստացել է 2 թերթ, որոնք անջատվել էին 1918-ին։

## «Մշո ճառընտիր»-ի առևանգում
«Մշո ճառընտիրը» 1202 թվականին հափշտակվում է Բաբերդի այլազգի դատավորի կողմից, 2 տարի թաքցնելուց հետո Խլաթում, 1204 թվականին վաճառում է Մշո Առաքելոց վանքին՝ 4000 արծաթե դրամով, որը հավաքվել էր շրջակայքի բնակիչների և վանքի միաբանների միջոցներով։ Մինչև 1915 թվականը ձեռագիրը գտնվում էր այդտեղ, Մեծ եղեռնի օրերին ձեռագրի երկու մասերը տարբեր ուղիներով հասել են Թիֆլիսի Հայոց ազգագրական ընկերություն, ապա՝ Երևան։ Այժմ պահվում է Երևանի Մեսրոպ Մաշտոցի անվան Մատենադարանում։

Կատեգորիա:Հայկական ձեռագրեր
Կատեգորիա:Հայերեն գրքեր
Կատեգորիա:Կրոնական գրքեր
Սոֆյա Կովալևսկայա

**Սոֆյա Վասիլիևնա Կովալևսկայա** (, ), ռուս մաթեմատիկոս, արձակագիր և հրապարակախոս, Ռուսաստանի և Հյուսիսային Եվրոպայի պատմության մեջ առաջին դասավանդող կին-պրոֆեսոր, Պետերբուրգի ԳԱ թղթակից անդամ (1889 թ.)։ Սոֆյա Կովալևսկայայի ուսուցիչներից մեկն էր հայտնի գերմանացի մաթեմատիկոս Կարլ Վեյերշտրասը։

Ռուսաստանում գիտությամբ զբաղվելու և դասավանդելու հնարավորություն չունենալով (կանանց մուտքը համալսարան արգելվում էր) մեկնել է արտասահման։ 1884 թ.-ից՝ Ստոկհոլմի համալսարանի մաթեմատիկայի պրոֆեսոր։ Հիմնական աշխատանքները վերաբերում են դիֆերենցիալ հավասարումներին, անալիտիկ ֆունկցիաներին, մեխանիկային (անշարժ կետի շուրջը պինդ մարմնի պտտման ուսումնասիրություն) և աստղագիտությանը (Սատուրնի օղակի ձևի մասին)։

Հեղինակ է գեղարվեստական մի շարք գործերի՝ «Նիհիլիստուհին» (1891), «Մանկության հիշողություններ» (1890) և այլն։

## Գրականություն Ս. Կովալևսկայայի մասին
* Полубаринова-Кочина П. Я. Софья Васильевна Ковалевская. 1850-1891։ Её жизнь и деятельность. Гостехиздат, 1955.(Люди русской науки).
* Малинин В. В. Софья Ковалевская - женщина-математик. Её жизнь и учёная деятельность. - ЦИТ СГГА, 2004.
* Սաղաթելյան Վ. Վ., Տաղանդավոր կին մաթեմատիկոսը, Ե., 1952։

## Ծանոթագրություններ

## Արտաքին հղումներ
* Ս. Կովալևսկայայի մասին

Կատեգորիա:20-րդ դարի կին գրողներ
Կատեգորիա:Անձինք նամականիշերի վրա
Կատեգորիա:Գյոթինգենի համալսարանի շրջանավարտներ
Կատեգորիա:Թոքաբորբից մահացածներ
Կատեգորիա:Կին մաթեմատիկոսներ
Կատեգորիա:Հայդելբերգի համալսարանի շրջանավարտներ
Կատեգորիա:Հումբոլդտի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Ռուս արձակագիրներ
Կատեգորիա:Ռուս գիտնականներ
Կատեգորիա:Ռուս հասարակական գործիչներ
Կատեգորիա:Ռուս հրապարակախոսներ
Կատեգորիա:Ռուս մաթեմատիկոսներ
Կատեգորիա:Ռուս ֆիզիկոսներ
Կատեգորիա:Ռուսական կայսրության կին գրողներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Ստոկհոլմի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Լուսան (այլ կիրառումներ)

**Լուսան** անվանումը կարող է վերաբերել

* Լուսան, կատվազգի կենդանի
* Լուսան (համաստեղություն), համաստեղություն երկնոլորտի հյուսիսային կիսագնդում
* Լուսան (ձյունագնաց), ռուսական արտադրության ձյունագնաց
Էլիպս (խումբ)

**Էլիպս**, հայկական հարդ ռոք խումբ։ Հիմնվել Է 1986 թվականին Երևանում։ Խումբը ունի շուրջ 70 երգ, որոնք գրվել են հիմնականում 1986-1999 թվականներին։

## Պատմություն
«Էլիպս» խումբը կազմավորվել է 1986 թվականին, և առաջին համերգը տվել է նույն թվականի մարտին։ Խմբի մասնակիցներն էին՝ Ռոման Մխիթարյան (վոկալ), Ստեփան Բերուջանյան (կիթառ), Հրաչյա Գրիգորյան (բաս կիթառ), Ռադիոն Վանյան (ստեղնաշար) և Վարդան Մամիկոնյան (հարվածային)։ Շուտով Վարդանը լքում է խումբը, և իրեն է փոխարինում Արամ Պետրոսյանը (Բատյա), դառնալով խմբի նոր թմբկահարը։ 1986 թ. ամռանը խումբը մեկնեց Լատվիա, ուր ելույթ ունեցան լատվիական «Պիլիգրիմ» խմբի հետ։ Կարճ ժամանակահատվածում խումբը մեծ ճանաչում ձեռք բերեց Հայաստանում և բազում ելույթներ ունեցավ։ Ճանաչման հետ մեկտեղ խումբը վաստակեց նաև մեծ տհաճության՝ սովետական իշխանությունների կողմից, և արդեն 1986 թ. վերջին Էլիպսը արգելվեց, հայտարարվելով «հակախորհրդային»։ Չնայած այդ փաստին, խումբը շարունակեց իր գործունեությունը ընդհատակյա, դառնալով էլ ավելի հայտնի։ Արգելքի հիմնական պատճառն էր հանդաիսանում այն թվականներին ղեկավարության կողմից «լկտի» համարվող «Գորբաչով …..» և «Պոլիտբյուրո ….» երգերը, որտեղ խորհրդային իշխանությունները ենթարկվում էին խիստ քննադատության։

1987 թվականին, բազում ռոք-փառատոնների հայտնվելու հետ մեկտեղ, Էլիպսը մասնակցեցին գրեթե բոլոր փառատոններին Հայաստանում, համերգներով հանդես էին գալիս Հայաստանի տարբեր շրջաններում։

Ակտիվ ստեղծագործական գործունեությունը շարունակվեց մինչ 1992 թվականը, երբ խմբի անդամները որպես կամավորականներ մեկնեցին Արցախյան պատերազմում մասնակցելու։ 1992-1994 թվականներին, մարտական գործողությունների ընթացքում, խմբին մի քանի անգամ հաջողվեց ելույթներ ունենալ համերգներին և փառատոններին։ Պատերազմից հետո խումբը սկսեց ձայնագրել նոր երգեր, համերգներով հանդես ունեցան Հայաստանի և Արցախի գրեթե բոլոր քաղաքներում, նաև ելույթներ ունեցան Ռուսաստանում և Բալթյան երկրներում։ 2011 թ. մայիսի 20-ին թողարկվեց խմբի հոբելյանական «Էլիպս Հարդ Ռոք» ալբոմը։

## Կազմը
*Ռոման Մխիթարյան, վոկալ
*Ստեփան Բերուջանյան, կիթառ
*Ստեփան Գոմչյան, բաս
*Ռադիոն Վանյան, ստեղնային
*Արամ Պետրոսյան, հարվածային

## Սկավառակագրություն
*2011 «Էլիպս Հարդ Ռոք»

## Արտաքին հղումներ
* Խումբը MySpace կայքում
* Jamendo

Կատեգորիա:Հայկական ռոք խմբեր
Քանաքեռ-Զեյթուն վարչական շրջան

**Քանաքեռ-Զեյթուն**, Երևանի 12 վարչական շրջաններից մեկը։ Գտնվում է քաղաքի հյուսիսարևելյան մասում։ 

Երևանի կենտրոնական հատված նայող, բլրի վրա գտնվող Քանաքեռ-Զեյթուն վարչական շրջանը ընդհանուր սահմաններ ունի Ավան, Արաբկիր, Կենտրոն և Նոր Նորք թաղամասերի հետ։

Տարածքը բաժանված է փոքրիկ թաղամասերի, ինչպիսիք են Քանաքեռը, Վերին Զեյթունը և Ներքին Զեյթունը։

## Պատմություն
### Քանաքեռ
Քանաքեռը Արարատյան դաշտի ամենահին բնակավայրերից մեկն է: Դարերի ընթացքում այն զարգացել է որպես հարուստ այգեգործական գյուղ, որը հայտնի է իր խաղողի այգիներով և մեղմ կլիմայով: Միջնադարում բնակավայրը կարևոր մշակութային կենտրոն էր. այստեղ պահպանվել են 17-րդ դարի Սուրբ Հակոբ և Սուրբ Աստվածածին եկեղեցիները: Քանաքեռը նաև մանկավարժ Խաչատուր Աբովյանի ծննդավայրն է, որի տուն-թանգարանն այժմ գտնվում է այստեղ։

### Զեյթուն
Նոր Զեյթունը հիմնադրվել է 1947–1948 թվականներին՝ Երևանի հյուսիսային ծայրամասում։ Այն իր անունը ստացել է Լեռնային Կիլիկիայի Զեյթուն քաղաքից, որը ավերվել է օսմանյան իշխանությունների կողմից 20-րդ դարի սկզբին։ Շրջանի ստեղծումը «Մեծ հայրենադարձություն» պետական ​​լայնածավալ ծրագրի մի մասն էր, որի ընթացքում Լիբանանից, Սիրիայից, Եգիպտոսից, Հունաստանից և Իրանից տասնյակ հազարավոր հայեր ժամանեցին Հայկական ԽՍՀ։ Ավելի ուշ թաղամասը բաժանվեց Վերին և Ստորին Զեյթունների։

### Քանաքեռ-Զեյթուն
Երևանի արագ զարգացման հետևանքով Քանաքեռը և Նոր Զեյթունը դարձան Երևանի մի մաս։ Հայաստանի անկախացումից հետո Զեյթունը վարչականորեն միավորվեց Քանաքեռի հետ՝ կազմելով մեկ վարչական շրջան՝ Քանաքեռ-Զեյթուն։

## Փողոցներ
* Ազատության պողոտա
* Դավիթ Անհաղթ փողոց
* Ավետիս Ահարոնյան փողոց
* Պարույր Սևակ փողոց
* Կարապետ Ուլնեցու փողոց
* Ռուբինյանց փողոց
* Զաքարիա Քանաքեռցու փողոց
* Թբիլիսյան խճուղի

## Տեսարժան վայրեր
### Այգիներ
* Հաղթանակի այգի
* Դավիթ Անհաղթի այգի
### Եկեղեցիներ
* Սուրբ Հակոբ եկեղեցի
* Սուրբ Աստվածածին եկեղեցի
* Սուրբ Աստվածածին ռուսական եկեղեցի
### Թանգարաններ
* Խաչատուր Աբովյանի տուն-թանգարան
### Հուշարձաններ
* Պետևանի խաչքար-մահարձան
* Մայր Հայաստան հուշահամալիր
* Դավիթ Անհաղթի հուշարձան
* Հակոբ Պարոնյանի հուշարձան
* Հարթաքանդակների համալիր «Զեյթունցիներ»

## Պատկերասրահ
կենտրոն|մինի|874x874փքս|Քանաքեռ-Զեյթունի համայնապատկերը Ավանից

Պատկեր:Church of the Intercession of the Holy Mother of God1.jpg|Սուրբ Աստվածածին ռուսական եկեղեցի
Պատկեր:French University in Armenia.jpg|Հայաստանում ֆրանսիական համալսարան
Պատկեր:Kanaker Zeytun administration, Yerevan, 26.06.2017.jpg|Քանաքեռ-Զեյթուն թաղապետարան
Պատկեր:The Holy Mother of God Church, Kanaker, Yerevan1.JPG|Քանաքեռի Սուրբ Աստվածածին եկեղեցի
Պատկեր:Խաչատուր Աբովյանի Թանգարանի Շենքը.JPG|Խաչատուր Աբովյանի տուն-թանգարան


## Արտաքին հղումներ
Համայնքը Երևանի քաղաքապետարանի կայքում

## Ծանոդագրություններ

Կատեգորիա:Քանաքեռ-Զեյթուն վարչական շրջան
The Kings' Cross

**The Kings' Cross** (Քինգզ քրոս;  Արքաների խաչմերուկ), հայկական ռոք-խումբ Երևանից։ Հայկական ռոքի հինգերորդ ալիքի ամենահայտնի ներկայացուցիչներից։ Կազմավորվել է 1997 թվականին։ 1999 թ. թողարկվել է խմբի առաջին պաշտոնական ձայներիզը՝ «A Cross From The Kings» մինիալբոմը։

## Սկավառակագրություն
* 1999 - «A Cross From The Kings»

Կատեգորիա:Հայկական ռոք խմբեր
Լաբիրինթոս

մինի|left|աջից|Լաբիրինթոսի դասական օրինակ
[մինի|thumbtime=84|Cretan լաբիրինթ կազմել է 2500 այրվող tealights է կենտրոնի քրիստոնեական մեդիտացիա եւ հոգեւոր թեմի Limburg է Սուրբ Խաչ եկեղեցու [Մայնի Ֆրանկֆուրտ-Bornheim]]
[մինի|[Թեսևսը սպանում է Մինոտավրոսին լաբիրինթոսի կենտրոնում (հին հռոմեական խճանկար)]]
մինի|left|աջից|Միջնադարյան լաբիրինթոս
**Լաբիրինթոս** (), բազմաթիվ, խճճված միջանցքներով բարդ կառույց։ Հույն և հռոմեացի հեղինակները (Հերոդոտոս, Դիոդորոս, Պլինիոս, Ստրաբոն և ուրիշներ) հիշատակում են մի քանի լաբիրինթոսներ։ Կրետե կղզու լաբիրինթոսը (նույնացվում է Կնոսոսի հռչակավոր պալատին), ըստ ավանդազրույցի, Մինոս թագավորի հրամանով Մինոտավրոս հրեշի համար կառուցել է Դեդալոսը։ Եգիպտոսի լաբիրինթոսը (Ֆայումի մոտ), որն ուներ շուրջ 2 հազար սենյակ, հավանորեն կառուցվել է Ամենեմհետ III փարավոնի ժամանակ (մ.թ.ա. XIX դ.)։ Սամոս կղզու լաբիրինթոսը (մ.թ.ա. VI դ.) կառուցել է Պոլիկրատոս միապետը։ Իտալիկյան լաբիրինթոսը (Կլուզիում քաղաքի մոտ) ենթադրում են, որ եղել է Ետրուրիայի Պորսենոս թագավորի (մ.թ.ա. VI դ.) դամբարանը։

Լաբիրինթոս է կոչվում նաև գունավոր քարերից ձևավոր շարված հատակ։ Բնորոշ է գոթական ոճի հասուն շրջանին (XIII - XIV դդ.), հատկապես Ֆրանսիայի մի քանի տաճարներին (Շարտր, Ռեյմս, Ամիեն, Սենտ-Օմեր և այլն)։ Նման տիպի լաբիրինթոսներ չեն պահպանվել, հայտնի են XVIII դ. հետազոտողների գծանկարներից (մասամբ պահպանվել է Շարտրի տաճարի լաբիրինթոսը)։

Փոխաբերական առումով «**լաբիրինթոս**» նշանակում է խառնակ, անելանելի վիճակ։

## Արտաքին հղումներ
* Բելոուսովի Լաբիրինթոսները
* Գլեբ Հանինի Լաբիրինթոսները 
* Լաբիրինթոսների մասին ամսագիր 

Կատեգորիա:Լաբիրինթոսներ
Կատեգորիա:Արարողություններ
Կատեգորիա:Հին հունական դիցաբանության աշխարհագրություն
Միխայիլ Լազարև

**Միխայիլ Պետրովիչ Լազարև** (, ), ռուս ծովագնաց, ծովակալ (1843)։ Կատարել է շուրջերկրյա 3 նավարկություն։ 1819 - 1821 թթ.-ին Ֆադեյ Բելլինսգաուզենի ռուսական շուրջերկրյա արշավախմբի կազմում մասնակցել է Անտարկտիդայի հայտնագործմանը։ Ճանապարհորդությունների ընթացքում կատարել է օդերևութաբանական, ազգագրական և գիտական այլ ուսումնասիրություններ։ Լազարևի անունով են կոչվում ատոլ Խաղաղ օվկիանոսում, կղզի Արալյան ծովում, ծով Անտարկտիդայում, անտարկտիկական սովետական գիտական կայանը։

## Ծանոթագրություններ

Կատեգորիա:Ռուս ծովագնացներ
Կատեգորիա:Ռուս ծովակալներ
Կատեգորիա:Ռուս ճանապարհորդներ
Կատեգորիա:Բաղնիքի շքանշանի ասպետներ
Who Owns My Heart

**Who Owns My Heart**, ամերիկացի երգչուհի Մայլի Սայրուսի երգն է, որը թողարկվել է 2010 թվականի հոկտեմբերի 22-ին *Hollywood* լեյբլի կողմից։ Երգի հեղինակներն են Մայլի Սայրուսը, Անտոնիա Արմատոն և Թիմ Ջեյմս։ Երգը ընդգրկվել է Մայլի Սայրուսի "Can't Be Tamed" ալբոմում։

## Հիթ-շքերթներ

## Ծանոթագրություններ

## Արտաքին հղումներ
* Երգի պաշտոնական տեսահոլովակը Յութուբում

Կատեգորիա:2010 երգեր
Կատեգորիա:2010 սինգլներ
Կատեգորիա:Մայլի Սայրուսի երգեր
Լազիկե

մինի|աջից|Լազիկան ուշ անտիկ շրջանում (5-6-րդ դարեր)
**Լազիկա**, Լազական թագավորություն (հայ մատենագրության մեջ՝ «**Ղազիւիկե**» (Եգերաց թագավորություն), վրացերեն՝ **Էգրիսի** ()), պետություն այժմյան Վրաստանի արևմտյան մասում, II - VI դդ.։ Ընդգրկել է Ճորոխի գետաբերանից հյուսիս ընկած շրջանը։ IV դ. լազերի թագավորությունը, իր իշխանությանն է ենթարկել Արևմտյան Վրաստանի ցեղերին (մեգրելներ, սվաններ, ափշիլներ, աբազգներ)։ Լազիկայի նշանավոր քաղաքներն էին մայրաքաղաք Արքեոպոլիսը (այժմ Նոքալաքևի), Հռոդոպոլիսը (այժմ՝ Վարդցիխե), Վաշնարին, Պետրան (այժմ՝ Ցիխիսձիրի), Ապսարը (այժմ Գոնիո)՝ բոլորը Վրաստանում։

IV - VI դդ. Լազիկայում ձևավորվել են ֆեոդալական հարաբերություններ, 523-ին պաշտոնական կրոն է դարձել ավելի վաղ տարածված քրիստոնեությունը։ Սկզբնական շրջանի բյուգանդական եկեղեցու գերիշխանությունը հետագա դարերում փոխարինվել է վրացական եկեղեցու գերիշխանությամբ, որի միջոցով Լազիկայում տարածվել է վրացական գիրն ու գրականությունը, վրացական վաղ ֆեոդալական մշակույթը։

Լազիկայի տերիտորիան պատերազմի ռազմաբեմ էր Բյուզանդիայի և Իրանի միջև։ 562-ի պայմանագրով Լազիկան կախման մեջ է մնացել Բյուզանդիայից, վերացել է թագավորական իշխանությունը, VII դ. մտել է Աբխազական թագավորության մեջ։

Կատեգորիա:Լազիկեի թագավորություն
Կատեգորիա:Պատմական մարզեր
Կատեգորիա:Թուրքիայի պատմություն
Կատեգորիա:Մերձավոր Արևելքի պատմական պետություններ
Սամվել Աղաջանյան

**Սամվել Մարդիի Աղաջանյան** (), հայ ռազմական գործիչ, Արցախյան ազատամարտի մասնակից։

Ծնվել է 1971 թվականի ապրիլի 14-ին Ասկերան ավանում՝ բանվորի ընտանիքում։ 1978-1988 թվականներին սովորել է Ասկերանի միջնակարգ դպրոցում։ 1988 թվականին ընդունվել է Կիրովականի Պոլիտեխնիկական ուսումնարանը։ 1988 թվականի դեկտեմբերի 7-ի երկրաշարժի ժամանակ գտնվել է Կիրովականում՝ որպես ուսանող, ու երկրաշարժից հետո մասնակցել է փրկարարական աշխատանքներին։ 1988-91 թվականներին ծառայել է ԽՍՀՄ բանակում։ 1991 թվականին՝ ծառայությունն ավարտելուց հետո, վերադարձել է Ասկերան։ Կիրովականի Պոլիտեխնիկ ուսումնարանից տեղափոխվել է Ստեփանակերտի գյուղտեխնիկում ու անդամագրվել Ասկերանում գործող Յուրի Աղաջանյանի ընդհատակյա ջոկատին, որի կազմում էլ մասնակցել է մի շարք մարտական գործողությունների։ 1992 թվականի հունվարի 30-ին ծանր վիրավորվել է Խրամորթ գյուղի պաշտպանական ծանր մարտերի ընթացքում ու տեղափոխվել ՀՀ 8-րդ հիվանդանոց։ Երկու ամիս բուժվելուց հետո վերադարձել է ջոկատ ու մասնակցել մարտական գործողություններին որպես դասակի հրամանատար։ Աղդամի ազատագրումից հետո Ասկերանի պաշտպանական գնդում նշանակվել է 32-րդ գումարտակում որպես շտաբի պետ՝ ավագ լեյտենանտ զինվորական կոչումով։ 1994-2001 թվականներին եղել է դատապարտյալ ու գտնվում էր ուղղիչ աշխատանքային գաղութում։

2006 թվականին Ասկերան քաղաքում ընդհանուր ազատամարտիկների ժողովում ընտրվել է քաղաքային միավորման խորհրդի նախագահ և կարողացել է Ասկերանում գործող Երկրապահ և Վետերանների միությունները Արցախի միավորել Ազատամարտիկների միության հետ։ 2006 թվականին ընդհանուր շրջանի համայնքային միավորումների խորհրդների նախագահության հաշվետու ժողովում փակ քվեարկությամբ ընտրվել է Ասկերանի շրջանի Արցախի ազատամարտիկների միության շրջանային խորհրդի նախագահ։ 2009 թվականին և 2012 թվականին նորից վերընտրվել է տարածքային միավորման նախագահ։ Արցախի պատերազմի երկրորդ կարգի հաշմանդամ է։ Ասկերանի «Բարի Երթ» ՍՊ-ի հիմնադիր նախագահն է և զբաղվում է ուղևորափոխադրումներով։ Անդամագրվել է Ազատ հայրենիք կուսակցությանը և կենտրոնական խորհրդի անդամ է։ 2007 թվականին ավարտել է «Գրիգոր Լուսավորիչ» համալսարանի *ֆինանսներ և վարկ, ինֆորմատիկա* բաժինը։

Արցախյան ազատամարտին մասնակցելու համար պարգևատրվել է ԼՂՀ «Արիության», ՀՀ «Մարտական Ծառայության» ՀՀ գերատեսչական «Վազգեն Սարգսյան», «Դրաստամատ Կանայան», «Անդրանիկ Օզանյան», ՀՀ «Երկրապահի» հուշամեդալնելով, ԼՂՀ «Մայրական Երախտագիտություն», «Ռուսաստանի Դաշնային», «Արցախի Ազատամարտիկների միության», «Հայրենյաց պաշտպան» մեդալներով։ ՀՀ «Վազգեն Սարգսյան» և «Հայրենյաց Պաշտպան» պատվոգրերով։

Ամուսնացած է, ունի երեք երեխա։

## Արտաքին հղումներ
* Մայիսյան տոնն Ասկերանում  

Կատեգորիա:Հայ ազատամարտիկներ
Կատեգորիա:Արցախյան պատերազմի մասնակիցներ հայկական կողմից
Մաթեմատիկական բանաձև

**Մաթեմատիկական բանաձև**, մաթեմատիկայում, ֆիզիկայում և կիրառական գիտություններում ընդունված՝ ավարտված տրամաբանական դատողության սիմվոլիկ գրառում (կապված հավասարման, անհավասարման, որևէ մեծության որոշման և այլնի հետ)։

## Օրինակներ
* Պյութագորասի բանաձևը ուղանկյան եռանկյան համար՝ a^2 + b^2 = c^2\,
* Հավասարում՝ x^2 = 1
* Ինտեգրալ հավասարում՝ f(x) = \int\limits_{-\infty}^x |f(t)|\,dt\,
* Հերոնի բանաձևը՝ S=\sqrt{p(p-a)(p-b)(p-c)},
* Կետի ֆունկցիա՝  f(P) = \sqrt {x^2+y^2+z^2}
* Ուղիղ և հակադարձ ֆունկցիաներ՝ y=\ln(x),\ x=e^y\,
* x = 3\, կետում ընդհատվող ֆունկցիա՝  y = \frac{1}{x - 3}\,  
* Քառակուսային հավասարման (  ax^2 + bx +c=0 ) արմատների որոշման բարաձև՝ x_{1,2} = \frac{-b \pm \sqrt{b^2-4ac}}{2a}
* Այնշտայնի զանգված-էներգիա համարժեքության բանաձև՝ E = m c^2\,

## Արտաքին հղումներ
* Մաթեմատիկա, օնլայն ուսուցանում

Կատեգորիա:Հավասարումներ
Կատեգորիա:Մաթեմատիկա
Սուրբ Գևորգ եկեղեցի (Իրինդ)

**Սուրբ Գևորգ եկեղեցի**, միջնադարյան եկեղեցի Հայաստանում։ Գտնվում է Արագածոտնի մարզի Իրինդ գյուղում։

## Պատմություն
ձախից|մինի|Եկեղեցին 2013 թվականին
Հուշարձանի դեկորատիվ հարդարանքը բնորոշ է 7-րդ դարի երկրորդ կեսի հայկական արվեստին։ Պահպանվել էր եկեղեցու հյուսիսային մասը։

2005-2017 թվականներին ընթացել են եկեղեցու վերակառուցման աշխատանքները։ Ֆինանսավորվել է ՀՀ վարչապետ Անդրանիկ Մարգարյանի նախաձեռնությամբ, որը ծագմամբ այդ գյուղից էր։

## Ճարտարապետություն
Բազմաբսիդ կենտրոնակազմ եկեղեցի է, հորինվածքով նման է Եղվարդ քաղաքի Զորավար եկեղեցուն, սակայն, այստեղ ավագ խորանի երկու կողմերում կան քառակուսի ավանդատներ, իսկ արևմուտքից աբսիդը փոխարինված է հատակագծում ուղղանկյուն խորշով։

## Ծանոթագրություններ

## Արտաքին հղումներ
* Ա1+ հեռուստաընկերության ռեպորտաժը Իրինդի եկեղեցու վերանորոգչական աշխատանքների վերաբերյալ

Կատեգորիա:Արագածոտնի թեմի վանքեր և եկեղեցիներ
Կատեգորիա:7-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Քարֆուր

**«Քարֆուր»** (), մանրածախ առևտրով զբաղվող ֆրանսիական անդրազգային ընկերություն, որի կենտրոնական գրասենյակը գտնվում է Ֆրանսիայում՝ Էվրի քաղաքում։ «Քարֆուրին» է պատկանում աշխարհի 2-րդ խոշոր մանրածախ առևտրի ցանցը, որը զիջում է միայն ամերիկյան «Wal-Mart»-ին։

2013 թ. դեկտեմբերի 31-ի դրությամբ աշխարհի 34 պետություններում գործում է Քարֆուրի 10105 խանութ (այդ թվում ֆրանչայզինգի պայմանագրով և այլ պայմանագրերով գործընկերներ խանութները)։ Խանութներից 4447-ը գտնվում է Ֆրանսիայում, որից 3458-ը մինիմարկետներ են (convenience store)։

Հայաստանում Քարֆուրը բացվել է 2015 թ. մարտին։

## Ծանոթագրություններ

## Արտաքին հղումներ
* Քարֆուրի պաշտոնական կայքը

Կատեգորիա:Ինքնասպասարկման խանութներ
Հերոնի բանաձև

**[[Հերոն Ալեքսանդրիացի|Հերոն]]ի [[մաթեմատիկական բանաձև|բանաձև]]**ը թույլ է տալիս որոշել եռանկյան մակերեսը (*S*) երեք կողմերի (*a, b, c*) միջոցով։

S=\sqrt{p(p-a)(p-b)(p-c)},

որտեղ *p*-ն եռանկյան *կիսա[[պարագիծ]]ն* է՝ p = \frac{a + b + c}2.

## Ապացույց.
: S={1\over2}ab\cdot\sin{\gamma},
որտեղ \ \gamma՝ եռանկյան *a* և *b* կողմերով կազմված անկյունն է։
Կոսինուսների թեորեմի համաձայն՝
: c^2 = a^2+ b^2 - 2ab\cdot \cos \gamma,
Այստեղից՝
: \cos \gamma = {a^2+ b^2 - c^2 \over 2ab},
Ուրեմն
: \ \sin^2\gamma=1-\cos^2\gamma=(1-\cos\gamma)(1+\cos\gamma)=

: ={{2ab-a^2-b^2+c^2}\over 2ab}\cdot{{2ab+a^2+b^2-c^2}\over 2ab}=

: ={{c^2-(a-b)^2}\over 2ab}\cdot{{(a+b)^2-c^2}\over 2ab}={1\over 4a^2b^2}(c-a+b)(c+a-b)(a+b-c)(a+b+c).

Նկատելով, որ a+b+c=2p, a+b-c=2p-2c, a+c-b=2p-2b, c-a+b=2p-2a, ստանում ենք՝
: \sin\gamma={2\over ab}\sqrt{p(p-a)(p-b)(p-c)}.
Այսպիսով
: S={1\over 2}ab\sin\gamma = \sqrt{p(p-a)(p-b)(p-c)},

## Տես նաև
* Եռանկյուն
* Մակերես
* Պարագիծ
* Կոսինուսների թեորեմ 
* Հերոն Ալեքսանդրիացի

## Արտաքին հղումներ
* Եռանկյան մակերեսը 

Կատեգորիա:Եռանկյուններ
Don't Stop the Party

**Don't Stop the Party** (*Մի կանգնեցրեք փարթին*), ամերիկյան The Black Eyed Peas հիփ-հոփ խմբի երգն է, որը թողարկվել է 2011 թվականի հունիսի 24-ին *Interscope* լեյբլի կողմից։ Երգի հեղինակներն են Will.i.am-ը, Ալլան Պիենդան, Ջայիմ Գոմեզը, Ստեյսի Ֆերգասոնը, Յոսուա Ալվարեզը և Դամիեն ԼեՌոյը։ Երգն ընդգրկվել է խմբի "The Beginning" ալբոմում։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* Երգի պաշտոնական տեսահոլովակը Յութուբում

Կատեգորիա:2011 սինգլներ
Կատեգորիա:2010 երգեր
Վիտաս

**Վիտաս** (իսկական անունը՝ Վիտալի Գրաչյով, , ծնվ․ ), փոփ-երգիչ, կոմպոզիտոր և դերասան։

Հայտնի է դարձել՝ ֆալցետ ձայնային ռեգիստրով երաժշտական ստեղծագործություններ կատարելու շնորհիվ։ Նկարահանվել է «Մուլան» կինոնկարում Չինաստանում, որտեղ նրա երկրպագուների ակումբն ընդգրկում է 1 միլիոնից ավելի մարդ, իսկ Շանհայում նրա պատվին արձան է կանգնեցված։ Վիտասն Ուկրաինայի քաղաքացի է, գրանցված է Օդեսա քաղաքում։

## Կենսագրություն
Վիտալի Գրաչյովը ծնվել է 1979 թվականի փետրվարի 19-ին Դաուգավպիլիսում (Լատվիա)։ Շուտով նրա ընտանիքը տեղափոխվում է Օդեսա, որտեղ ապրում էր նրա պապը։ Ավարտել է Օդեսայի № 60 դպրոցը։ 3 տարի սովորել է երաժշտական դպրոցի ակորդեոնի դասարանում։

9-րդ դասարանն ավարտելուց հետո մեկնում է Մոսկվա։ Թողարկում է «Օպերա № 2» տեսահոլովակը, աշխատում ТВ6-ում։ Օդեսայում ծանոթանում է Սերգեյ Պուդովկինի հետ, որը հետագայում դառնում է նրա պրոդյուսերը։ Վիտասը մենակատարի երաժշտական կարիերան սկսել է 2000 թվականի դեկտեմբերին, ֆալցետ ձայնային ռեգիստրով երաժշտական ստեղծագործություններ կատարելու անսովոր ձևն առաջացրեց հասարակության հետաքրքրությունն ու բերեց հանրաճանաչություն։

## Սկավառակագրություն (ռուսերեն և անգլերեն)

## Ֆիլմագրություն (ռուսերեն)
* 2003 - Евлампия Романова. Следствие ведёт дилетант - певец Лео Ско (в эпизоде «Сволочь ненаглядная-3»)
* 2003 - Семь Джульетт и два Ромео (короткометражный) - продюсер
* 2005 - 2006 (Сумасшедший День) - Страсти по кино - певец Ляпа Отвязный
* 2009 - Мулан (КНР) - Гуда
* 2010 - Последний секрет Мастера (КНР, Россия) - камео
* 2011 - Создание партии (КНР) - Григорий Войтинский
* 2012 - Стать звездой (КНР) - Витас

## Ծանոթագրություններ

## Արտաքին հղումներ
* 
* Վիտասի ալիքը (Youtub)

Կատեգորիա:1979 ծնունդներ
Կատեգորիա:21-րդ դարի երգիչներ
Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Գինեսի գրքի ռեկորդակիրներ
Կատեգորիա:Համացանցային մեմեր
Կատեգորիա:Ռուս երգիչներ
Կատեգորիա:Փետրվարի 18 ծնունդներ
Թվաբանական պրոգրեսիա

**Թվաբանական պրոգրեսիան** թվային հաջորդականություն է, որն ունի հետևյալ տեսքը՝
: a_1, \ a_1+d, \ a_1+2d, \  \ldots, \  a_1+(n-1)d, \ \ldots, 
այսինքն այնպիսի հաջորդականություն է, որի յուրաքանչյուր անդամը (բացի առաջինից) ստացվում է նախորդ անդամին միևնույն d թիվը գումարելով՝
: a_n=a_{n-1} + d \quad 
Ցանկացած (*n*-րդ) անդամը որոշվում է ընդհանուր անդամի բանաձևով՝
: a_n=a_1 + (n-1)d
Թվաբանական պրոգրեսիան մոնոտոն է, այսինքն աճում է d>0 դեպքում և նվազում d դեպքում։

Թվաբանական պրոգրեսիայի *n*-րդ անդամի բանաձևը՝
: a_n=a_1+(n-1)d, որտեղ a_1-ն առաջին անդամն է, իսկ d-ն՝ նրա տարբերությունը։

## Առաջին <math>n</math> անդամների գումարը
Tvabanakan պրոգրեսիայի առաջին n անդամների գումարը S_n=a_1+a_2+ \ldots + a_n կարելի է որոշել հետևյալ բանաձևով՝
: S_n=\frac{a_1+a_n}2 \cdot n, որտեղ a_1-ը — պրոգրեսիայի առաջին անդամն է, a_n-ը — n-րդ անդամը, n-ը — գումարման ենթակա անդամների քանակը.    

: S_n=\frac{2a_1+(n-1)d}2 \cdot n, որտեղ a_1-ը — առաջին անդամն է, d-ն — պրոգրեսիայի տարբերությունը, n — գումարման ենթակա անդամների քանակը.

**Ապացույց**.

Գրառենք տվյալ գումարը երկու եղանակով։
S_n=a_1+a_2+a_3+ \ldots +a_{n-2}+a_{n-1}+a_n

S_n=a_n+a_{n-1}+a_{n-2}+ \ldots +a_3+a_2+a_1 - նույն գումարը հակառակ կարգով.

Այժմ գումարենք երկու հավասարություններն իրար (աջ մասում նույն ուղղահայացի տակ գտնվող գումարելիները հաջորդաբար իրար գումարելով)՝

2S_n=(a_1+a_n)+(a_2+a_{n-1})+(a_3+a_{n-2})+ \ldots +(a_{n-2}+a_3)+(a_{n-1}+a_2)+(a_n+a_1)

Ստացված բոլոր գումարելիներն իրար հավասար են՝ a_i+a_{n-i+1}, i=1, 2, \ldots, n

Օգտվելով ընդհանուր անդամի բանաձևից կստանանք՝

a_i+a_{n-i+1}=a_1+(i-1)d+a_1+(n-i+1-1)d=2a_1+(n-1)d, i=1, 2, \ldots, n

որտեղ յուրաքանչյուր անդամ անկախ հերթականությունից հավասար է 2a_1+(n-1)d։ Մասնավորապես, a_1+a_n=2a_1+(n-1)d։

Քանի որ ընդհանուր անդամների քանակն է n, ուրեմն

2S_n=(a_1+a_n)\cdot n \Rightarrow S_n=\frac{a_1+a_n}2 \cdot n

## Տես նաև
* Երկրաչափական պրոգրեսիա
* Հաջորդականություն (մաթեմատիկա)

## Արտաքին հղումներ
* Թվաբանական պրոգրեսիա - իմպրոց․ամ

Կատեգորիա:Թվաբանական շարքեր
Կատեգորիա:Հաջորդականություններ և շարքեր
Գագիկ Աղեկյան

**Գագիկ Վորոշի Աղեկյան** (), հայ մաթեմատիկոս, Ֆիզիկամաթեմատիկական գիտությունների թեկնածու, դոցենտ, Ռուս-Հայկական (Սլավոնական) համալսարանի դասախոս, «Նորարար ուսուցիչներ 2010»-ի մրցանակակիր։

## Ստեղծագործություններ
**Գրքերը.**
* Օժտված երեխաների մրցույթ։ 2001։
* Երկրաչափություն։ Խնդրագիրք–տեղեկատու։ 2001։
* Երկրաչափություն 6-8. լուծումների ուղեցույց։ 2003։
* Երկրաչափություն 9-10. լուծումների ուղեցույց։ 2004։
* Օժտված երեխաների մրցույթ։ 2005։
* Алгебра. Пособие по математике для абитуриентов. 2007. (համահեղինակ)։
* Ֆունկցիա։ Ուս. ձեռնարկ։ 2007։
* Тесты по математике вступительных экзаменов в РАУ. 2008. (համահեղինակ)։
* Մաթեմատիկայի թեստային առաջադրանքների շտեմարան։ 2009։
* Երկրաչափություն 7-9 լուծումներ։ 2009։
* Երկրաչափության խնդրագիրք. ցուցումներով և ուսուցողական սկավառակով։ 2009։
* GeoGebra-Դինամիկ մաթեմատիկա բոլորի համար։ 2012։
* Մաթեմատիկայի շտեմարան. Պնդումների փնջեր. Մաս 1, Լուծումներ։ Ուս. ձեռնարկ.–Եր.: "Էդիտ Պրինտ" հրատ.,2020:
* Մաթեմատիկայի շտեմարան. Պնդումների փնջեր. Մաս 2, Լուծումներ։ Ուս. ձեռնարկ.–Եր.: "Էդիտ Պրինտ" հրատ.,2021:
* Մաթեմատիկայի շտեմարան. Երկրաչափություն, Լուծումներ։ Ուս. ձեռնարկ.–Եր.: "Էդիտ Պրինտ" հրատ.,2021:
* Երկրաչափություն 7։ Դասագիրք,–Եր.: "Էդիտ Պրինտ" հրատ.,2023:
* Երկրաչափություն 7. Մեթոդական ձեռնարկ։ –Եր.: "Էդիտ Պրինտ" հրատ.,2023:
* Երկրաչափություն 10 (հենքային ծրագիր)։ Դասագիրք,–Եր.: "Էդիտ Պրինտ" հրատ.,2024:
* Երկրաչափություն 10. Մեթոդական ձեռնարկ։ –Եր.: "Էդիտ Պրինտ" հրատ.,2024:  
* Երկրաչափություն 8: Դասագիրք,–Եր.: "Էդիտ Պրինտ" հրատ.,2024:
* Երկրաչափություն 8. Մեթոդական ձեռնարկ: –Եր.: "Էդիտ Պրինտ" հրատ.,2024: 
* Երկրաչափություն 9: Դասագիրք,–Եր.: "Էդիտ Պրինտ" հրատ.,2025:
* Երկրաչափություն 9. Մեթոդական ձեռնարկ: –Եր.: "Էդիտ Պրինտ" հրատ.,2025: 
* Երկրաչափություն 11 (հենքային ծրագիր): Դասագիրք,–Եր.: "Էդիտ Պրինտ" հրատ.,2025:
* Երկրաչափություն 11. Մեթոդական ձեռնարկ: –Եր.: "Էդիտ Պրինտ" հրատ.,2025: 
* Երկրաչափություն 12 (հենքային ծրագիր): Դասագիրք,–Եր.: "Էդիտ Պրինտ" հրատ.,2025:
* Երկրաչափություն 12. Մեթոդական ձեռնարկ: –Եր.: "Էդիտ Պրինտ" հրատ.,2025:
* Հանրահաշիվ և մաթեմատիկական անալիզի տարրեր 12 (հենքային ծրագիր): Դասագիրք,–Եր.: "Էդիտ Պրինտ" հրատ.,2025:
* Հանրահաշիվ և մաթեմատիկական անալիզի տարրեր 12. Մեթոդական ձեռնարկ: –Եր.: "Էդիտ Պրինտ" հրատ.,2025:

**Խմբագրել է երկու դասագիրք.**

    1. Ս.Մ.Նիկոլսկի և ուրիշներ Մաթեմատիկա 5,

    2. Ս.Մ.Նիկոլսկի և ուրիշներ Մաթեմատիկա 6:

**Հայերեն է թարգմանել.**  

1. դինամիկ մաթեմատիկայի GeoGebra ծրագիրը,

2. Էլեկտրոնային թեստեր կազմելու և թեստավորման MyTestXPro ծրագիրը:

## Ծանոթագրություններ

## Արտաքին հղումներ
* Գ. Աղեկյանը «Զանգակ» հրատարակչությունում
* Գ. Աղեկյանի անձնական կայքը

## Աղբյուրներ
Գագիկ Աղեկյանի մասին 

Կատեգորիա:Գիտությունների թեկնածուներ
Կատեգորիա:Հայ մաթեմատիկոսներ
Կատեգորիա:Մաթեմատիկոսներ այբբենական կարգով
Երկրաչափական պրոգրեսիա

**Երկրաչափական պրոգրեսիա**, b_1,\ b_2,\ b_3,\ \ldots թվերի (պրոգրեսիայի ոչ զրոյական անդամների) այնպիսի հաջորդականություն, որտեղ յուրաքանչյուր անդամ (բացի առաջինից) հավասար է նախորդ անդամի և միևնույն q \quad թվի (պրոգրեսիայի հայտարարի) արտադրյալին՝
:b_1\not=0, q\not=0։ b_1,\ b_2=b_1q,\ b_3=b_2q,\ \ldots,\ b_n=b_{n-1}q

## Նկարագրություն
Երկրաչափական պրոգրեսիայի ցանկացած անդամ ստացվում է հետևալ բանաձևի միջոցով՝
: b_n=b_1q^{n-1} \quad 

Եթե b_1>0 և q>1, պրոգրեսիան կոչվում է *աճող*, իսկ 0 դեպքում՝ *նվազող*, իսկ q=1-ի դեպքում *հաստատուն*:

Պրոգրեսիայի անվանումը կապված է միջին երկրաչափականի հետ (յուրաքանչյուր անդամ հավասար է նույն «հեռավորության» վրա գտնվող նախորդ և հաջորդ անդամների միջին երկրաչափականին)՝
:  |b_{n}| = \sqrt{b_{n-k} b_{n+k}}:

## Օրինակներ
* \pi, \pi, \pi, \pi — երկրաչափական պրոգրեսիա 1 հայտարարով (և թվաբանական պրոգրեսիա 0 տարբերությամբ)
* 50; −25; 12,5; −6,25; 3,125; … — անվերջ նվազող պրոգրեսիա -½ հայտարարով
* 2, 4, 8, 16, 32, 64, 128, 256, 512, 1024, 2048, 4096, 8192 — տասներեք անդամներից բաղկացած պրոգրեսիա 2 հայտարարով

## Հատկություններ
* Երկրաչափական պրոգրեսիայի անդամների լոգարիթմները (եթե որոշված են) կազմում են թվաբանական պրոգրեսիա։

Ապացույց.

Դիցուք w_n-ը հաջորդականություն է՝ w_n = \log_pb_n\ 
: \forall n>1\quad \frac{w_{n-1} + w_{n+1}}{2} = \frac{\log_pb_{n-1} + \log_pb_{n+1}}{2} = \frac{\log_pb_1q^{n-2} + \log_pb_1q^{n}}{2} = \frac{\log_p(b_1^2q^{2n-2})}{2} = \frac{2\cdot \log_pb_1q^{n-1}}{2} = \log_pb_n = w_n\ 
: Ստացված հարաբերակցությունը բնորոշ է թվաբանական պրոգրեսիային.

*  b_{n}^2 = b_{n-i} b_{n+i}, i 

Ապացույց.
:b_n^2 = b_nb_n = b_1q^{n - 1}b_1q^{n - 1} = b_1q^{n - 1 - i}b_1q^{n - 1 + i} = b_{n - i}b_{n + i}

* Երկրաչափական պրոգրեսիայի առաջին n անդամների արտադրյալը կարելի է որոշել հետևյալ բանաձևով՝
*։ P_{n} = (b_1\cdot b_n)^\frac{n}{2},

Ապացույց.
:P_n = \prod_{i=1}^nb_i = \prod_{i=1}^nb_1q^{i-1} = b_1^n\prod_{i=1}^nq^{i-1} = b_1^{\frac{n}{2}}b_1^{\frac{n}{2}}q^{\frac{n(0 + (n - 1))}{2}} = (b_1b_1q^{n-1})^{\frac{n}{2}} = (b_1b_n)^{\frac{n}{2}}

* Երկրաչափական պրոգրեսիայի առաջին n անդամների գումարը՝
*։ S_n = \begin{cases}
  \sum_{i=1}^n  b_i = \frac{b_1q^{n}-b_1}{q-1}=\frac{b_1(q^{n}-1)}{q-1}, & \mbox{if } q \ne 1 \\
  nb_1, & \mbox{if } q = 1
\end{cases}

Ապացույց.

* Գումարի միջոցով՝
։ S_n = \sum_{i=1}^n b_1q^{i-1} = b_1 + \sum_{i=2}^n b_1q^{i-1} = b_1 + q\sum_{i=2}^n b_1q^{i-2} = b_1 + q\sum_{i=1}^{n-1}b_1q^{i-1} = b_1+q\sum_{i=1}^nb_1q^{i-1} - b_1q^n \Rightarrow

### ։ <math>\Rightarrow (1 - q)\sum_{i=1}^nb_1q^{i-1} = b_1 - b_1q^n \Rightarrow \sum_{i=1}^n b_1q^{i-1} = b_1 \frac{1 - q^n}{1 - q}</math>

* Եթե \left| q \right|, ապա  b_n \to 0,  երբ n \to +\infty, և  S_n \to {b_1 \over 1-q}  այն դեպքում երբ n \to +\infty.

## Տես նաև
* Թվաբանական պրոգրեսիա
* Հաջորդականություն (մաթեմատիկա)

Կատեգորիա:Թվաբանություն
Beerdigungs Lauten

**Beerdigungs Lauten**, հայկական դէթ-մետալ խումբ, մեծ ճանաչում է ունեցել 1990-ական թվականներին։ Գործել է 1993-2004 թվականներին։

Խումբը կազմավորվել է 1993 թվականին, երբ Napalm Death, Cannibal Corpse, Morbid Angel, Pungent Stench, Disharmonic Orchestra, Atrocity, Righteous Pigs և այլ ծանր խմբերի ազդեցությամբ երաժիշտները որոշեցին խումբ հիմնել Հայաստանում։ 1994 թվականին Արձագանք ստուդիայում ձայնագրել են «Slay The Close Of Your» ձայներիզը։ 1996 թ.-ից հետո խումբը անակտիվ է։ Վերջին անգամ խումբը ելույթ է ունեցել 2004 թվականին Երևանում։

## Կազմը
* Էդգար Պետրոսյան, հարվածային
* Դոուէն, բաս
* Դրամբեր, կիթառ
* Վեն, կիթառ
* Դում, վոկալ, կիթառ

## Սկավառակագրություն
* 1994 «Slay The Close Of Your»

## Արտաքին հղումներ
* LastFM
* Metal Archives
* Spirit of Metal
* thegauntlet.com 

Կատեգորիա:1993 հիմնադրված երաժշտական խմբեր
Կատեգորիա:Հայկական դեթ մետալ խմբեր
Կորյուն Բոբիկյան

**Կորյուն Արարատի Բոբիկյան**, (), հայ ռոք երաժիշտ, թմբկահար և ջութակահար։

## Կենսագրություն
Ծնվել է 1982 թ. օգոստոսի 28-ին Երևանում։ 4 տարեկան հասակից սկսել է նվագել ջութակ, 13 տարեկանից՝ հարվածային գործիքներ։ Որպես թմբկահար՝ 1997-2010 թթ. նվագել է «The Kings' Cross», 2002-2010 թթ.՝ «Empyray», 2005-2010 թթ.` «Sworn», 2007-2010 թթ.` «The Beautified Project» խմբերում։ 2001-2010 թթ. եղել է «Oaksenham» ռոք խմբի անդամ (ջութակահար)։ 2004 թ.-ից «Սթրայֆ» մետալ խմբի թմբկահարն է։ 2010 թ. հանդես է եկել Յան Գիլանի և Հայաստանի պետական Ֆիլհարմոնիկ նվագախմբի հետ համատեղ համերգի շրջանակներում։ Հյուրախաղերով հանդես է եկել բազմաթիվ երկրներում։ Որպես թմբկահար և ջութակահար՝ ներկայացել է ավելի քան 20 ձայնասկավառակներում։

## Սկավառակագրություն
:**The Kings' Cross**
*1999 - «A Cross From The Kings»

:**Sworn**
*2005 - «The Rise»
*2006 - «...Of Euphoria»
*2006 - «Tended High»

:**Empyray**
*2006 - «Սև ու սպիտակ»
*2008 - «Evolution»
*2009 - «Հուր է»

:**Oaksenham**
*2002 - «Woden's Eve Live»
*2007 - «Conquest Of The Pacific»

:**The Beautified Project**
*2008 - «Behind The Happy Mask»

:**Stryfe**
*2008 - «Cursed Theatre»

## Ծանոթագրություններ

Կատեգորիա:Հայ թմբկահարներ
Կատեգորիա:Հայ ջութակահարներ
Կատեգորիա:Հայաստանի ռոք երաժիշտներ
Անտոնելլո Վենդիտտի

**Անտոնելլո Վենդիտտի** (, ), իտալացի փոփ երգիչ։ Անտոնելլոն հայտնի դարձավ 70-ականներին իր սոցիալական թեմաներով երգերի շնորհիվ։

## Սկավառակագրություն
* *Theorius Campus* (1972)
* *L'orso bruno* (1973)
* *Le cose della vita* (1973)
* *Quando verrà Natale* (1974)
* *Lilly* (1975)
* *Ullalà* (1976)
* *Cronach* (1977)
* *Sotto il segno dei pesci* (1978)
* *Buona domenica* (1979)
* *Sotto la pioggia* (1982)
* *Circo Massimo* (1983, live)
* *Cuore* (1984)
* *Centocittà* (1985, live)
* *Venditti e Segreti* (1986)
* *In questo mondo di ladri* (1988)
* *Gli anni ’80* (1990, collection)
* *Diario* (1991)
* *Benvenuti in Paradiso* (1991)
* *Gli anni '70* (1992)
* *Da San Siro a Samarcanda – L’amore insegna agli uomini* (1992, live)
* *Prendilo tu questo frutto amaro* (1995)
* *Antonello nel Paese delle Meraviglie* (1997, live)
* *Goodbye Novecento (1999)
* *Se l'amore è amore...* (2000, collection)
* *Circo Massimo 2001* (2001, live)
* *Il coraggio e l’amore* (2002, collection)
* *Che fantastica storia è la vita* (2003)
* *Campus Live* (2005, live)
* *Diamanti* (2006, collection)
* *Dalla pelle al cuore* (2007)
* *Le donne* (2009)
* *Unica'' (2011)

## Ծանոթագրություններ

Կատեգորիա:Իտալացի երգիչներ
Կատեգորիա:Փոփ երգիչներ
Կատեգորիա:1949 ծնունդներ
Կատեգորիա:Մարտի 8 ծնունդներ
Կատեգորիա:Իտալացի երգահաններ
Սերիա A 2011-12

«**Սերիա A 2011-12**» (իտ.՝ Serie A TIM 2011-2012), իտալիայի ֆուտբոլի առաջնության Սերիա A-ի 80-րդ մրցաշրջանը։ Սկսվել է 2011 թ.-ի սեպտեմբերի 9-ին և ավարտվել 2012 թ.-ի մայիսի 13-ին։ Մասնակցել են 20 ակումբներ։ Չեմպիոնական տիտղոսը պաշտպանում էր Միլանը, սակայն չեմպիոն է դարձել Յուվենտուսը՝ ոչ մի անգամ չպարտվելով բոլոր 38 տուրերում։

## Անցյալ մրցաշրջանի համեմատ փոփոխությունները

## Մրցաշարային աղյուսակ


|| rowspan="11" style="background:#f9f9f9;"|

1

 


### Առաջնության առաջատարները

ImageSize = width:950 height:80
PlotArea = left:20 right:30 bottom:40 top:0
Period = from:1 till:38.4
ScaleMajor = unit:year increment:1 start:1
TimeAxis = orientation:horizontal
Colors =
  id:Juventus  value:black
  id:Napoli  value:rgb(0.45,0.77,0.95)
  id:Genoa  value:rgb(0,0.25,0.62)
  id:Udinese  value:rgb(0.8,0.8,0.8)
  id:Milan  value:rgb(0.9,0,0)

PlotData=
  bar:Position width:15 color:white align:center

  from:1 till:2 shift:(0,19) text:"ՅՈՒ" color:Juventus
  from:2 till:3 shift:(0,19) text:"ՆՊ" color:Napoli
  from:3 till:4 shift:(0,19) text:"ՋՆ" color:Genoa
  from:4 till:7 shift:(0,19) text:"ՅՈՒ" color:Juventus
  from:7 till:8 shift:(0,19) text:"ՈւԴ" color:Udinese
  from:8 till:16 shift:(0,19) text:"ՅՈՒ" color:Juventus
  from:16 till:18 shift:(0,19) text:"ՄԻԼ" color:Milan
  from:18 till:26 shift:(0,19) text:"ՅՈՒ" color:Juventus
  from:26 till:31 shift:(0,19) text:"ՄԻԼ" color:Milan
  from:31 till:38.4 shift:(0,19) text:"ՅՈՒ" color:Juventus


## Արդյունքներ

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

## Վիճակագրություն
### Ռմբարկուներ

Տվյալներն՝ ըստ 13 մայիս 2012 թ.-ի
Աղբյուր. Classifica Marcatori

## Ծանոթագրություններ

Կատեգորիա:Իտալիայի ֆուտբոլի առաջնություն
Պատանի պարողների Եվրատեսիլ 2013

**Պատանի պարողների Եվրատեսիլ 2013-ը** (անգլերեն` *Eurovision Young Dancers 2013*) եղել է Պատանի պարողների Եվրատեսիլի 13-րդ մրցույթը։ Մրցույթը կայացել է 2013 թվականի հունիսի 14-ին Լեհաստանի Գդանսկ քաղաքում։

Մրցույթի նպատակն է 16-ից 21 տարեկան երիտասարդ պարողների միջև անցկացնել մրցակցություն և որոշել 2 լավագույն պարողներին, որը ընտրվում է պրոֆեսիոնալ ժյուրիի կողմից։

2013 թվականի մրցույթին առաջին անգամ մասնակցել են Հայաստանը և Բելառուսը։ Մրցույթին հրաժարվել էին մասնակցել Խորվաթիան, Հունաստանը, Կոսովոն և Պորտուգալիան, իսկ Չեխիան և Ուկրաինան վերադարձել են մրցույթ։

## Վայր
Մրցույթն անցկացվել է Գդանսկի Բալթիկ Օպերայի Տանը։ Մրցույթի անցկացման վայրը որոշվել է հյուրընկալող «TVP» հեռուստաընկերության կողմից։ Բեմի դիզայի հեղինակն է Միշել Բիալուսզը։

## Մասնակիցներ

## Եզրափակչի դուետ

## Հեռարձակող հեռուստաընկերություններ

*  ARMTV
*  BTRC
*  ČT
*  ČT
*  NTR
*  NRK
*  TVP
*  RTVSLO
*  SVT
*  NTU

## Արտաքին հղումներ
* Մրցույթի պաշտոնական կայքը 

Կատեգորիա:Պարի մրցույթներ
Ակադեմիկոս

**Ակադեմիկոս**, գիտնականների կազմակերպության (գիտությունների ակադեմիայի) անդամի կոչում։

Ակադեմիկոսներն ընտրվում են (ցմահ) ընդհանուր ժողովում՝ համապատասխան ակադեմիայի թղթակից անդամներից (բացառությամբ արտասահմանյան և պատվավոր ակադեմիկոսների)։ Ընտրման ժամանակ ձայնի իրավունք ունեն միայն ակադեմիկոսները։ Որոշ երկրներում թոշակառու ակադեմիկոսները ստանում են «պատվավոր ակադեմիկոսի» («emeritus») կոչում (գիտության կամ արվեստի բնագավառում զգալի ներդրումների շնորհիվ)։

Կատեգորիա:Գիտական աստիճաններ և կոչումներ
Առաջին ավտոմոբիլային

**Առաջին ավտոմոբիլային** (), ուկրաինական հեռուստաալիք։ Հեռարձակվում է 2008 թվականի մայիսի 5-ից։ Բոլոր հաղորդումները նվիրված են ավտոմոբիլային թեմատիկային։

Հեռուստաալիքի նպատակային լսարանը՝ 16-65 տարեկան հեռուստադիտողներն են, պոտենցիալ լսարանը կազմում է 9 միլիոն մարդ։

## Արտաքին հղումներ
* Պաշտոնական կայք 
* Պաշտոնական վիդեոալիքը ՅուԹյուբ կայքում

Կատեգորիա:Ուկրաինալեզու հեռուստաալիքներ
Կատեգորիա:Ուկրաինայի հեռուստաընկերություններ
Երեխաների համաշխարհային օր

[մինի|250x250փքս|Երեխաների համաշխարհային օրը [Դոնեցկում, Ուկրաինա, 2011]]
**Երեխաների համաշխարհային օրը** (, , ) նշվում է ամեն տարվա նոյեմբերի 20-ին։ 1954 թվականին ՄԱԿ-ի Գլխավոր ասամբլեան կոչ արեց բոլոր երկրներին միանալ և 1956 թվականից նշել այս օրը։ Օրվա նպատակն է բարելավել երեխաների բարօրությունը, ինչպես նաև ամրապնդել ՄԱԿ-ի՝ տարբեր երկրներում երեխաների պաշտպանության համար իրականացվող աշխատանքները։

Գլխավոր ասամբլեան առաջարկեց այս օրը նշել այն տեսքով և այն օրը, երբ նպատակահարմար է գտնում տվյալ պետությունը։

Գլխավոր ասամբլեան իր բանաձևում նշում էր, որ Երեխաների համաշխարհային օրվա ընդունումը միայն և միայն կամրապնդի ազգերի միջև համագործակցությունն ու համերաշխությունը։

Իր գլխավոր փաստաթղթերում ասվում է, որ ՄԱԿ-ը Երեխաների պաշտպանության օրը նոյեմբերի 20֊ն է նշում։ 1959 թվականի հենց այդ օրը ընդունվել է «Երեխաների իրավունքների հռչակագիրը», իսկ 1989 թվականին` «Երեխաների իրավունքների կոնվենցիան»։

Երեխաների համաշխարհային օրը տարբեր կազմակերպություններ և ընկերություններ կազմակերպում են բազմաթիվ միջոցառումներ։ Այսպես, Օրինակ McDonald’s ընկերությունը իր այդ օրվա ամբողջ հասույթը փոխանցում է մանկական ֆոնդերին, մանկատներին և հիվանդանոցներին։

## Ծանոթագրություններ

## Արտաքին հղումներ
* [Գլխավոր Ասամբլեայի № 836 (IX) հռչակագիր](http://www.un.org/ru/documents/ods.asp?m=A/RES/836(IX))
* Press Release Reference Paper No. 45, փետրվար 2006 թ.
* Երեխայի համաշխարհային օր, Մինսկ, 2006թ

Կատեգորիա:ՄԱԿ-ի միջազգային օրեր
Կատեգորիա:Նոյեմբերի 20
Կատեգորիա:Օգոստոսի տոներ
Մետալ

**Մետալ** (), ռոք-երաժշտության ժանր։ Ձևավորվել է ծանր ռոքից 1970-ական թվականների կեսերին Անգլիայում և ԱՄՆ-ում։ Մետալի ուղղվածությունների ռոք երաժշտության այլ ժանրերից հիմնական տարբերություններն են՝ երկարացված կիթառային սոլոներ, ագրեսիվ ռիթմեր, հեշտացված րիֆֆեր, դիսթորշն հատկանիշով էլեկտրակիթառներ։

Մետալ երաժշտությունը ունի բազմաթիվ ենթաժանրեր։ Համեմատաբար «թեթևից» (դասական Հևի մետալ, փաուեր մետալ) մինչև բավականին «ծանր» և հանպատրաստից ունկնդիրի մեծամասնության կողմից անընդունելի (դեթ մետալ, Բլեք մետալ)։

Մետալ ժանրերի երաժշտությունը տարածված է աշխարհի գրեթե բոլոր երկրներում, սակայն համեմատաբար մեծ բեմեր են ստեղծվել հյուսիսային Եվրոպայում (Բրիտանիա, Սկանդինավիա, Գերմանիա) և Հյուսիսային Ամերիկայում (ԱՄՆ, Կանադա)։

Եվրոպական բոլոր երկրներում և Ռուսաստանում գոյություն ունեն բազմաթիվ տեղական բեմեր, ինչպես նաև Բրազիլիայում և Ճապոնիայում և այլ ոչ եվրոպական երկրներում։ Արևելքում, բացի Իսրայելից և Թուրքիայից, ծանր երաժշտությունն ավելի քիչ է զարգացած ՝ կապված ցենզուրային խիստ սահմանափակումների հետ։

## Ծանոթագրություններ

Կատեգորիա:Ռոք երաժշտության ժանրեր
Կատեգորիա:Մետալ